בן אז'ובל

בן אז'ובל (נולד ב-19 בספטמבר 1993) הוא כדורגלן ישראלי המשחק בעמדת החלוץ בהפועל אום אל פאחם.

קריירת מועדונים
אז'ובל נולד ביישוב גני תקווה. החל לשחק כדורגל במחלקות הנוער של מכבי פתח תקווה, מכבי תל אביב ומכבי חיפה, ובגיל 16 הגיע לקבוצת הנוער של הפועל כפר סבא.

ב-19 בספטמבר 2011 ערך אז'ובל את הופעת הבכורה שלו בקבוצה הבוגרת של הפועל כפר סבא, בניצחון 0–2 על הפועל נצרת עילית במסגרת גביע הטוטו. ב-21 באוקטובר 2011 הבקיע את שער הבכורה שלו בקריירה הבוגרת, בניצחון 0–3 נגד הכח עמידר רמת גן בליגה הלאומית. הוא המשיך לשחק במקביל בקבוצת הנוער של המועדון, ובמשך שנתיים ערך 34 הופעות בליגה הלאומית וכבש ארבעה שערים.

בקיץ  חתם בהכח עמידר רמת גן, במדיה כבש 14 שערים בליגה הלאומית והיה מלך שערי הקבוצה בעונת 2013/2014. בקיץ  חתם בהפועל ניר רמת השרון, ובעונת 2014/2015 כבש במדיה שמונה שערים ב-30 הופעות בליגה הלאומית. ביולי  חתם בהפועל פתח תקווה, ובעונת 2015/2016 כבש 15 שערים בליגה הלאומית והיה מלך שערי הקבוצה לעונה זו.

בקיץ  עזב לראשונה את ישראל וחתם בפרטיזן טירנה, במדיה כבש שער אחד בשבע הופעות בליגת העל האלבנית.

ב-27 בדצמבר 2016 חזר לישראל וחתם בהפועל אשקלון מליגת העל. ב-14 בינואר 2017 ערך את הופעת הבכורה שלו בליגת העל, כאשר פתח בהרכב בניצחון 2–0 על הפועל רעננה, אך עד תום עונת 2016/2017 שותף רק בשני משחקי ליגה ובשני משחקים בגביע המדינה.

בקיץ  חתם בהפועל עכו, העולה החדשה לליגת העל. ב-10 בספטמבר 2017 הבקיע את שער הבכורה שלו בליגת העל, בניצחון 0–2 נגד מכבי חיפה. ב-14 בפברואר 2018 האריך את חוזהו בקבוצה לשלוש שנים נוספות. בסך הכול כבש שמונה שערים בעונת 2017/2018, ובסופה ירדה הפועל עכו לליגה הלאומית.

ב-28 באוגוסט 2018 הושאל להפועל חיפה, עם אופציית רכישה בתום העונה. ב-17 בספטמבר 2018 ערך את הופעתו הראשונה במועדון, כאשר נכנס כמחליף מול בית"ר ירושלים וכעבור פחות מדקה כבש את שער הבכורה שלו, במשחק שהסתיים בתיקו 2–2. בסך הכל כבש חמישה שערים ב-28 הופעות בליגת העל בעונת 2018/2019, ובסופה חזר להפועל עכו.

ב-29 באוגוסט 2019 חתם לשנתיים בבני יהודה תל אביב.

ב-1 באוקטובר 2020 חתם לעונה אחת במכבי נתניה.

ב-25 ביולי 2021 חתם בהפועל רעננה.

ב-4 ביולי 2022 חתם במועדון פרת' גלורי מהליגה באוסטרליה. ב-26 בדצמבר חתם בבבנגקוק גלאס מליגת העל התאילנדית עד לסיום העונה.

ב-16 ביולי 2023 חתם לשנה אחת בהפועל ירושלים מליגת העל. ב-15 בספטמבר עזב וחתם בהפועל אום אל פאחם.

נבחרת ישראל 
בשנים 2011–2012 כבש שני שערים מתוך שמונה הופעות במדי נבחרת הנוער של ישראל עד גיל 19.

קישורים חיצוניים

הערות שוליים

כדורגלנים ישראלים
חלוצי כדורגל ישראלים
כדורגלני הפועל כפר סבא
כדורגלני הכח עמידר רמת גן
כדורגלני הפועל רמת השרון
כדורגלני הפועל פתח תקווה
כדורגלני פרטיזן טירנה
כדורגלני הפועל אשקלון
כדורגלני הפועל עכו
כדורגלני הפועל חיפה
כדורגלני בני יהודה תל אביב
כדורגלני הפועל רעננה
כדורגלני פרת' גלורי
כדורגלני פאת'ום יונייטד
כדורגלני הפועל אום אל-פחם
כדורגלנים ישראלים באלבניה
כדורגלנים ישראלים באוסטרליה
כדורגלני הפועל ירושלים
ישראלים שנולדו ב-1993
גני תקווה: אישים